De Prognose zua Eahoitung vom Kymrischn is guad, weis Kymrische in oin Gsejschoftsschichtn gredt wead und in oanign Londestein vo Wales de Leit de Kymrisch redn, de Meahheit san. Iwa de letztn Joar is da Otei vo de Leit wo Kymrisch redn konstant bliem. Seit Wales a eigans Parlament, de National Assembly for Wales / Cynulliad Cenedlaethol Cymru, hod, san de Moßnohma zua Feadarung vom Kymrischn no intensiviat woan. Außadem is des Kymrische da Stoiz und s identitätsstiftnde Element fia vui Walisa, sejbst wenns de Sproch nimma kenna.